# Anuario Musical

Anuario Musical és una publicació periòdica de musicologia fundada per Higini Anglès i Pàmies en 1946 i editada a Barcelona.

## Història

Anuario Musical es va fundar a Barcelona en 1946 pel capellà i musicòleg català Higini Anglès, director en aquell moment de l'Institut Espanyol de Musicologia del CSIC. Es tractava de la primera revista sobre musicologia editada a Espanya, que omplia un buit important pel que fa al patrimoni musical del moment. Des del seu origen es va convertir en un instrument de divulgació científica dins de l'àmbit de la investigació musicològica, que tenia com a missió relacionar el treball portat a terme per l'antic Institut Espanyol de Musicologia amb la d'altres centres d'investigació relacionats de l'entorn nacional i internacional. Amb el temps, en 1984, el IEM va perdre la categoria d'Institut, passant a ser Unitat Estructural d'Investigació de la Institució Milà i Fontanals del CSIC, i posteriorment, cap a 1994, una altra reestructuració el va convertir en l'actual Departament de Musicologia d'aquesta mateixa Institució.

## Característiques

La revista, que té una periodicitat anual i una extensió mitjana d'unes 300 pàgines, està editada en l'actualitat per la Institució Milà i Fontanals, del CSIC, i publica articles originals i inèdits i l'idioma vehicular de la revista és el castellà, tot i que s'accepten igualment treballs redactats en alemany, català, basc, francès, gallec, anglès, italià i portuguès. La revista està oberta a musicòlegs i especialistes en les diferents disciplines relacionades amb la música. Els articles s'agrupen en seccions: en primer lloc, els articles de Musicologia històrica; en segon lloc, els articles sobre Etnomusicologia; i en tercer lloc, els estudis sobre fonts musicals (sovint relacionats amb el projecte RISM). Ocasionalment, pot incorporar-se al final, una secció dedicada a ressenyes bibliogràfiques de la disciplina, cròniques de determinats esdeveniments o notícies de la redacció. Anuario Musical apareix indexada en SCOPUS / Elsevier i altres prestigioses bases de dades de rellevància nacional i internacional.

## Contingut

El contingut de la revista està format per articles d'investigació musicològica, tant en els vessants de la Musicologia històrica i l'estudi de les fonts musicals, com en l'àrea de l'Etnomusicologia, la pràctica musical, l'organologia, etc., és a dir, tots els camps de la Musicologia.

## Direcció

La direcció de la revista va anar lligada a la direcció de l'Institut Espanyol de Musicologia, que creà Higini Anglès en 1943. Els diferents directors de la revista han estat, així, des de la seva creació, Higini Anglès (1946-1968), Miquel Querol i Gavaldà (1969-1980), Josep Maria Llorens i Cisteró (1981-1987), José Vicente González Valle (1988-2005), Luís Antonio González Marín (2006-2014), Antonio Ezquerro Esteban (2014-2018). Des de 2019 la direcció es troba en mans d'Emili Ros-Fàbregas.

## Referències

* 1 2 3 4 5 Martí, Josep; García, Carmen (ed.); Sánchez Gómez, Luís Ángel (ed.). «Anuario musical». A: Diccionario histórico de la antropología española. Editorial CSIC, 1994, p. 99–100. ISBN 978-84-00-07443-2. [Consulta: 18 juliol 2017].
* ↑ Piñero Ramírez, Pedro M. Lírica popular, lírica tradicional: lecciones en homenaje a Don Emilio García Gómez. Universidad de Sevilla, 1998, p. 61–63. ISBN 978-84-472-0434-2. [Consulta: 18 juliol 2017].
* ↑ Gregori i Cifré, Josep Maria «IFMuC: un proyecto universitario para la recuperación del Patrimonio Musical de Catalunya». Cuadernos de Investigación Musical, Núm. 1, 2016, pàg. 12-26. DOI: 10.18239/invesmusic_2016.01.1306. ISSN: 2530-6847 [Consulta: 17 juliol 2017].
* ↑ Plaza-Navas, Miquel Àngel «La Biblioteca del Departamento de Musicología del CSIC (Antiguo Instituto Español de Musicología)». AEDOM: Boletín de la Asociación Española de Documentación Musical. Asociación Española de Documentación Musical, Vol. 1, Núm. 1, 1994, pàg. 85-94 [Consulta: 18 juliol 2017].
* ↑ «Anuario Musical. Revista de Musicología del CSIC». Institució Milà i Fontanals. Arxivat de l'original el 21 d’octubre 2019. [Consulta: 18 juliol 2017].
* ↑ «Anuario Musical». Latindex. Arxivat de l'original el 28 de juliol 2017. [Consulta: 17 juliol 2017].
* ↑ «El projecte IFMuC per la recuperació del Patrimoni Musical de Catalunya». Inventari dels Fons Musicals de Catalunya (IFMuC). Universitat Autònoma de Barcelona. [Consulta: 18 juliol 2017].
* ↑ «Anuario Musical». [Consulta: 24 juliol 2017].

## Bibliografia

* Calvo i Calvo, Lluís «La etnomusicología en el Instituto Español de Musicología». Anuario Musical, 1989, pàg. 167-198.
* Lambea, Mariano; Duque Gutiérrez, Javier; Esbert Tobeña, Víctor; Gómez Sáez, Xavier; Quesada Solà, Francesc «Estudio estadístico-descriptivo sobre los contenidos y líneas de investigación del Anuario Musical (vol. 1, 1946 al vol 51, 1996)». Anuario Musical, Vol. 52, 1997, pàg. 241-256.

## Enllaços externs

* Anuario musical